CELEX: 62011CN0127
Language: mt
Date: 2011-03-11 00:00:00
Title: Kawża C-127/11: Talba għal deċiżjoni preliminari mressqa mill-Arbeidshof te Antwerpen (il-Belġju) fil- 11 ta’ Marzu 2011 — Aldegonda van den Booren vs Rijksdienst voor Pensioenen

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/15
            
         Talba għal deċiżjoni preliminari mressqa mill-Arbeidshof te Antwerpen (il-Belġju) fil-11 ta’ Marzu 2011 — Aldegonda van den Booren vs Rijksdienst voor Pensioenen
   (Kawża C-127/11)
   2011/C 152/27
   Lingwa tal-kawża: L-Olandiż
   
      Qorti tar-rinviju
   
   Arbeidshof te Antwerpen (il-Belġju)
   
      Partijiet fil-kawża prinċipali
   
   
      Rikorrent: Aldegonda van den Booren
   
      Konvenut: Rijksdienst voor Pensioenen
   
      Domandi preliminari
   
   
               (1)
            
            
               L-Artikolu 52(1) tal-koninklijk besluit van 21 december 1967 tot vaststelling van het algemeen reglement betreffende het rust- en overlevingspensioen voor werknemers (Digriet Irjali tal-21 ta’ Diċembru 1967 dwar ir-regolamentazzjoni ġenerali tal-iskema tal-pensjoni ta’ rtirar u tas-superstiti għall-impjegati), li jistabbilixxi li l-pensjoni tas-superstiti titnaqqas minħabba ż-żieda tal-pensjoni tax-xjuħija mogħtija taħt il-Wet van 31 mei 1956 inzake een algemene ouderdomsverzekering (Liġi tal-31 ta’ Mejju 1956 dwar il-pensjonijiet ġenerali tax-xjuħija) b’riżultat tal-implementazzjoni tat-trattament ugwali ta’ irġiel u nisa mil-Liġi tat-28 Marzu 1985, huwa kompatibbli mad-dritt Komunitarju, b’mod partikolari mal-Artikolu 46a tar-Regolament tal-Kunsill (KE) Nru 1408/71 (1), tal-14 ta’ Ġunju 1971, dwar l-applikazzjoni tal-iskemi tas-siġurtà soċjali għall-persuni impjegati u l-familja tagħhom li jiċċaqilqu ġewwa l-Komunità;
            
         
               (2)
            
            
               L-Artikolu 52(1) tad-Digriet Irjali tal-21 ta’ Diċembru 1967 dwar ir-regolamentazzjoni ġenerali tal-iskema tal-pensjoni ta’ rtirar u tas-superstiti għall-impjegati huwa kompatibbli mad-dritt Komunitarju, b’mod partikolari mal-Artikoli 10 u 39 sa 42 tat-Trattat tal-25 ta’ Marzu 1957 li jistabbilixxi l-Komunità Ewropea, jekk dik id-dispożizzjoni tiġi interpretata b’tali mod li pensjoni tax-xjuħija mogħtija taħt il-Wet van 31 mei 1956 inzake een algemene ouderdomsverzekering (Liġi tal-31 ta’ Mejju 1956 dwar il-pensjonijiet ġenerali tax-xjuħija) għandha tiġi kkunsidrata bħala inkluża fil-pensjonijiet ta’ rtirar jew benefiċċji ekwivalenti msemmija f’dik id-dispożizzjoni, u f’każ ta’ inkompatibbiltà, l-Artikolu 52(1) tad-Digriet Irjali tal-21 ta’ Diċembru 1967 dwar ir-regolamentazzjoni ġenerali tal-iskema tal-pensjoni ta’ rtirar u tas-superstiti għall-impjegati ma għandux jiġi applikat?
            
         
      (1)  ĠU Edizzjoni Speċjali bil-Malti, Kapitolu 5, Vol. 1, p. 35.